Volsėjus

Volsėjus (angl. Whalsay) – sala Jungtinėje Karalystėje, šiaurės Škotijoje, Šetlando salyno rytuose, į rytus nuo Meinlando salos. Plotas – 20 km². Paviršius kalvotas, iškyla iki 119 m. Yra keletas ežerų. Salos dirvožemiai palyginti derlingi. Volsėjuje 2011 m. gyveno 1061 gyventojas. Didžiausias gyvenvietė – Simbisteris. Iš ten vyksta keltų reisai į Vidliną ir Laksą Meinlande. Salos šiaurės rytuose yra lėktuvų pakilimo takas (nuolatiniai skrydžiai nevykdomi). Verčiamasi daugiausia žvejyba, turizmu (yra dideli golfo aikštynai). Volsėjuje išlikusi neolitinė Beni Huso vietovė bei Sodomo kaimas, kuriame gyveno škotų poetas, aktyvistas Hiu Makdiarmidas. Salos pavadinimas kilęs iš sen. skandinavų Hvalsey ar Hvals-øy, reiškiančio „banginio sala“. Šaltiniai